Regelsæt for opsætning af markise i E/F Udsigten.

I forbindelse med opsætning af markise på ejendommen, Margretheholmen, skal nedenstående retningslinjer overholdes:

1. Markiser må kun opsættes på 7. sal.
2. Ved opsætning skal der benyttes en af markiseproducenten/ leverandøren anerkendt montør.
3. Markisens størrelse må maksimalt udfoldes til 1,80 meter i udlæg og ikke udover altanens naturlige afgrænsning.
4. Markiseboksen skal være hvid og markisedugen skal være råhvid.
5. Åbning/lukning af markise. Benyttelse af vindvagt er obligatorisk. Vindvagten skal indstilles til maksimalt 8 m/s. Såfremt producenten anviser en lavere værdi, skal denne efterleves.
6. Markisens ejer skal kvalitetssikre, at markisen er korrekt opsat efter anvisning fra producent og i overensstemmelse med Ejerforeningens regelsæt til montører.
7. Markisens ejer skal tilsikre, at gældende regler på området er overholdt, herunder eventuelle myndighedstilladelser, forsikring og lignende.
8. Bygningens ejer forbeholder sig ret til at reetablere montageskader på ejers regning, såfremt dette ikke er udført tilfredsstillende ved en eventuel fraflytning.
9. Markisen skal være anbragt i lukket tilstand, når altanen ikke benyttes.